Општина Звечан

ШЕСТОМЕСЕЧНИ ИЗВЕШТАЈ О РАДУ

ОПШТИНА ЗВЕЧАН

Извештај подноси

Вучина Јанковић, градоначелник

Јун 2019. година

**Извештај о раду кабинета градоначелника**

Током периода извештавања, активности унутар кабинета градоначелника биле су усмерене на обезбеђење услова за редовно функционисање локалне самоуправе, као и на извршавање задатака из надлежности Градоначелника, утврђених законом и Статутом општине Звечан.

Имајући у виду да је кабинет градоначелника орган општине који представља и заступа општину, врши извршну функцију у општини и да у том циљу врши бројне послове општине, овај Извештај садржи само најбитније активности градоначелника и заменика градоначелника у току периода извештавања.

Имајући у виду комплексну политичку ситуацију на северу Косова, Градоначелник је поднео оставку а задужења Градоначелника су пренета на заменика градоначелника до избора новог градоначелика на основу члана 60, става 3 према којем заменик градоначелника помаже градоначелнику у вршењу свакодневних извршних функција и делује у име градоначелника у његовом одсуству. Такође, Заменик градоначеника је обавештен дописом бр.020-463 дана 26.4.2019. године да законске функције градоначелника врше заменици градоначелника до локалних избора.

Након одржаних локалних избора 19. маја 2019. године, г. Вучина Јанковић је већином гласова грађана одабран за Градоначелника општине Звечан. Свечана церемонија полагања заклетве је одржана 13.6.2019. године након чега је г. Јанковић ступио на дужност.

Активности Градоначелника и заменика градоначелника у области друштвених делатности биле су усмерене на стварање услова за задовољавање потреба корисника у области образовања, друштвене бриге о деци, културе, физичке културе, здравства и социјалне заштите, информисања и осталих области друштвених делатности.

У оквиру послова управљања пројектима, обављани су послови за израду, разраду и подршку пројектима од значаја за развој општине Звечан. Градоначелник је, са својим тимом, током периода извештавања године интензивно пратио спровођење капиталних пројеката у општини Звечан, финансираних од стране Европске Уније и других међународних и локалних донатора и на имплементацију истих су дати коментари и сугестије на имплементацију а који одражавају затечено стање на терену.

Потписани су следећи Меморандуми о сарадњи:

-Министарство администрације и локалне самоуправе (МАЛС)

“Уређивање у оквиру спортско-рекреативног центра Тенис” и асфалтирање дела пута у Бановом Долу у укупном износу од 40.000 ЕУР са анексом уговора уз учешће Општине Звечан у износу од 25.552,80 ЕУР.

-Министарство омладине и спорта

Реконструкција, санација и опремање спортских игралишта и пратећих садржаја на територији општине Звечан у укупном износу од 94.574,50 ЕУР.

-Министарство инфраструктуре

Изградња моста Србовац-Валач у укупном износу од 86.507 ЕУР.

Регулисање инфраструктуре у делу насеља Мали Звечан после ребаланса буџета 115.100,00 ЕУР

Такође, пружена је подршка локалним и регионалним огранизацијама цивилног друштва у циљу имплементације пројеката од интереса за општину Звечан. Подршка се огледа у учешћу запослених у општини Звечан на активностима организација цивилног друштва као и учешћу у радним групама формираним од стране међународних организација у циљу мапирања потреба, повећању учешћа грађана у процесу доношења одлука као и повећању транспарентности и одговорности локалне самоуправе.

Потписани су Меморандуми о сарадњи са следећим организацијама цивилног друштва

-Центар за мир и толеранцију за пројекат под називом “Обука младих приправника у трајању од годину дана”

-Домовик, за пројекат под називом “Системи социјалне заштите за децу са ризиком”

Дат је и допринос самој реализацији пројеката других носилаца у смислу логистичке, саветодавне подршке, учешћа у организовању и реализацији активности, помоћи у вези са медијском подршком и слично.

Највећи део активности кабинета градоначелника се односио на обезбеђивање додатних средстава од стране локалних и међународних донатора за унапређење функционисања предшколског, основног и средњег образовања у циљу решавања проблема инвестиционог и текућег одржавања објеката, обезбеђивање енергената, материјалних трошкова за функционисање делатности образовања итд.. С обзиром да су потребе за инвестиционим и текућим одржавањем велике, Градоначелник се ангажовао на обезбеђењу средстава за ове намене код свих заинтересованих страна које имају могућност да финансирају наведене проблеме.

-Расходи за плате (запослене) из средстава буџета извршени у износу од 37,074,00 ЕУР, односно 28% реализовано

-Расходи за робе и услуге из буџета извршени у износу од 17,197,00 ЕУР односно 42% реализовано

-Расходи за субвенције из буџета извршени у износу од 28.000,00 ЕУР реализовано

Укупни расходи за период од јануара 2019 do јуна 2019 године износи 83.861,00 ЕУР ili 41% реализовано

 Процес буџетског извештавања и информисаности био је присутан током периода извештавања и то како кроз свакодневно праћење стања буџета и планираних расхода, кроз месечне оперативне планове, кроз тромесечне планове прихода и расхода, тако и кроз аналитичко праћење реализације истих. У ту сврху су представљане тромесечне информације о оствареним приходима и извршеним расходима које су биле предмет разматрања на једној од претходних седница Скупштине општине.

 У трошењу буџетских средстава се поступало у складу са законом, односно расположива средства су усмеравана за измирење законом утврђених обавеза и решавање акутних проблема код буџетских корисника, а све у складу са плановима и програмима.

Нове инвестиције имају стратешку улогу у развоју привреде општине Звечан, јер се отварањем нових радних места смањује стопа незапослености, затим уводе нове савремене технологије и методе рада, те се самим тим утиче и на технолошки развој наше средине. У наредном периоду, односно, у току друге половине 2019. године, кабинет градоначелника ће се фокусирати на јачање капацитета интерног тима, израду стратешких развојних планова,израду локалних акционих планова (за младе, особе са инвалидитетом, децу), смањењу стопе незапослености, промоције општине Звечан на регионалном нивоу (достигнућа, актуелних пројеката, нових идеја и потенцијала), проналажење донатора за финансирање пројектних идеја од интереса за општину Звечан, повећању степена транспарентности и одговорности локалне самоуправе ка свим заинтересованим странама.

На крају, може се оценити да је кабинет градоначелника у току прве половине успео да обезбеди нормално функционисање локалне самоуправе упркос бројним потешкоћама, као и да обезбеди задовољавање потреба грађана у областима за које је надлежан.

Вучина Јанковић

Градоначелник, општина Звечан

**Шестомесечни извештај о раду СО Звечан**

**Извештај подноси:**

 **Биљана Јаредић**

Председавајућа СО Звечан

**Јун 2019. Године**

Према ЗАКОНУ БР. 03/L – 040 О ЛОКАЛНОЈ САМОУПРАВИ

 ПОГЛАВЉЕ VI

СКУПШТИНА ОПШТИНЕ

Члан 35.

Скупштина општине

35.1. Скупштина општине је највиши представнички орган општине коју непосредно бирају грађани у складу са Законом о локалним изборима.

35.2. Сви грађани општине могу бити кандидати у Скупштини општине под условом да испуњавају захтеве предвиђене Законом о локалним изборима.

35.3. Мандат одборника Скупштине општине мора бити потврђен од стране комисије задужене за верификацију мандата коју оснива Скупштина општине пре потписивања мандата сваког одборника.

35.4. Сви одборници Скупштине општине појединачно потписују следећу свечану заклетву или свечану изјаву дужности:

“Заклињем се (или свечано изјављујем) да ћу извршавати своје дужности и користити своја овлашћења као одборник Скупштине општине …… часно, верно, непристрасно, савесно и према закону, да бих омогућио/ла стварање услова за миран живот за све грађане”.

35.5. Одборници Скупштине општине који не потпишу заклетву или изјаву дужности у складу са 35.3 и 35.4 у току тридесет (30) дана од дана потврђивања резултата избора престаће да буду одборници.

Члан 36.

Број и избор одборника Скупштине

36.1 Број одборника Скупштине општине мора да буде пропорционална зависи од броја грађана у тој општини.

а) ако општина има до 10.000 грађана, Скупштина те општине састојаће се од 15 одборника;

б) ако општина има од 10.001 до 20.000 грађана, Скупштина те општине састојаће се од 19

одборника;

ц) ако општина има од 20.001 до 30.000 грађана, Скупштина те општине састојаће се од 21

одборника;

д) ако општина има од 30.001 до 50.000 грађана, Скупштина те општине састојаће се од 27

одборника;

е) ако општина има од 50.001 до 70.000 грађана, Скупштина те општине састојаће се од 31

одборника;

ф) ко општина има од 70.001 до 100.000 грађана, Скупштина те општине састојаће се од 35

одборника;

г) ако општина има више од 100.000 грађана, Скупштина те општине састојаће се од 41

одборника.

36.2. Скупштина општине Приштина се састоји од 51. одборника

Члан 37.

Мандат

37.1. Мандат одборника Скупштине општине траје четири године.

37.2. Одборник Скупштине општине престаје да буде одборник:

а) по истеку одборничког мандата;

б) ако он/она промени општину где је изабран;

ц) ако одборник поднесе писмену оставку на свој положај градоначелнику општине;

д) ако је одборник осуђен за кривично дело правоснажном судском пресудом;

е) ако одборник изостане са састанака Скупштине општине три (3) узастопна месеца без разложног оправдања; или,

ф) ако овај Закон, или други важећи закон који је применљив на одборника, искључује или сматра одборника неподобним.

37.3. Одборник Скупштине општине, не може истовремено бити посланик Скупштине Републике Косова.

Члан 38.

Сукоб интереса

38.1. Одборник Скупштине општине или члан неке комисије биће искључен из административне процедуре или доношења одлука које се односе на било које питање у којем он или она, или непосредни члан породице има лични или финансијски интерес.

38.2. Сваки одборник је обавезан да обелодани све сукобе интереса одмах по настанку истих на било ком састанку на ком одборник присуствује. Сваки одборник може пружити информације о интересима другог одборника.

38.3. Пре првог састанка Скупштине општине, одборници Скупштине ће презентовати потпуну и отворену изјаву њихових финансијских стања у јавни регистар који ће се чувати код овлашћеног службеника Општине.

Одборници ће уписивати било какву промену њиховог финансијског стања чим иста настане.

38.4. Статут и Пословник о раду одређиваће мере које ће се предузимати за искључивање одборника из административних процедура и доношења одлука у којима они имају сукоб интереса.

Члан 39.

Права и обавезе одборника Скупштине општине

39.1. Сви одборници Скупштине општине имаће непристрасна и једнака права и могућност да у потпуности учествују у раду Скупштине. Скупштина општине обезбедиће пружање тих права и могућности преко њеног Статута и Пословника о раду.

39.2. Одборник Скупштине општине може затражити информације у вези општинских питања од градоначелника или председавајућег комисије. Захтев ће се обрадити у складу са поступцима одређеним Статутом и Пословником о раду.

39.3. Одборник Скупштине општине може поднети писмене примедбе, које се прилажу уз записник.

39.4. Одборник Скупштине општине се може обратити, али не може гласати на састанцима неке комисије Скупштине општине чији није члан. Одборник може предложити разматрање сваког питања из одговорности комисије председавајућем комисије.

39.5. Одборник Скупштине општине може затражити од градоначелника информације неопходне за његов/њен рад као одборника. Ако он/она није задовољан/а одговором, он/она може изнети то питање пред Скупштину општине.

39.6. Одборнику Скупштине општине је дозвољено да буде одсутан са радног места током времена које је разложно неопходно за вршење Скупштинског посла.

39.7. Скупштина општине ће у складу са Статутом општине и упутствима издатим од Централне власти исплатити накнаду одборницима Скупштине општине.

39.8. Дужност је одборника Скупштине општине да присуствују свим прописно сазваним састанцима Скупштине општине и свих комисија чији су они чланови, осим ако постоје оправдани разлози за њихово одсуство.

Члан 40.

Рад Скупштине општине

40.1. Скупштина општине ради на основу овог Закона, Статута и осталих поџаконских аката.

40.2. Скупштина општине не може пренети своја овлашћења у погледу одлука које се тичу:

а) Статута или Пословника о раду, општинских уредби и усвајање, мењање или опозивање истих.

б) одобрења буџета и инвестиционих планова;

ц) одобрења других финансијских питања која су резервисана за Скупштину према Статуту или

Пословнику о раду;

д) годишњег плана рада и годишњег извештаја;

е) оснивању комисија предвиђених овим Законом;

ф) избор председавајућег и заменика председавајућег Скупштине општине;

г) нивоа такси и даџбина;

х) установљавања и употребе општинских симбола, одликовања и почасних титула у складу са важећим законом;

и) давања назива и мењање назива путева, улица и осталих јавних места;

ј) стварање међуопштинских и унутаропштинских споразума;

к) доношење одлука за прикључење представничким удружењима општина у Републици Косова и

л) остале одговорности које су захтеване законом.

40.3. Скупштина општине може пренети овлашћења о доношењу одлука комисији Скупштине општине или градоначелнику општине. Скупштина општине може опозвати пренета овлашћења у свако доба.

Члан 41.

Председавајући Скупштине општине

41.1. Скупштина општине ће изабрати председавајућег Скупштине општине из реда одборника.

41.2. Председавајући Скупштине општине има исти мандат као и остали одборници Скупштине.

41.3. Гласање за председавајућег Скупштине општине обавља се тајним гласањем.

41.4. Да би био изабран после првог гласања, кандидат мора добити више од половине гласова од укупног броја изабраних одборника.

41.5 Ако ниједан кандидат не добије потребну већину гласова у првом кругу, у други круг улазе два кандидата са највећим бројем гласова. Кандидат који добије више од половине гласова укупног броја изабраних одборника ће бити изабран Преседавајући скупштине општине.

Члан 42.

Свечана седница

42.1. Скупштина општине ће одржати свечану седницу у року од петнаест (15) дана од дана када се озваниче изборни резултати.

42.2. Свечану седницу Скупштине општине сазваће градоначелник (где је изабран) током петнаест (15) дана од дана када се озваниче изборни резултати.

42.3. Ако градоначелник не сазове седницу у складу с његовом дужношћу из члана 42.2., свечану седницу Скупштине општине може сазвати најстарији одборник Скупштине општине током петнаест (15) дана од градоначелниковог неизвршења сазивања свечане седнице Скупштине општине.

42.4. Ако најстарији одборник Скупштине не сазове седницу према његовој дужности из члана 42.3, свечана седница Скупштине општине може се образовати на иницијативу већине изабраних одборника Скупштине општине.

42.5. Седницом Скупштине општине одржаном пре избора председавајућег Скупштине општине треба да председава најстарији одборник Скупштине општине који присуствује седници.

Члан 43.

Седнице Скупштине општине

43.1. Председавајући Скупштине општине сазива и председава седницама Скупштине општине.

43.2. Скупштина општине ће одржати најмање десет седница годишње, од тог броја пет седница би требало одржати током првих шест месеци у години, као што је одређено Пословником о раду.

43.3. Сви одборници Скупштине општине биће писмено обавештени, као што се захтева, најмање седам

(7) радних дана пре одржавања седнице. У таквом решењу мора да стоји:

а) датум седнице;

б) време одржавања седнице;

ц) место одржавања седнице;

д) дневни ред за седницу и;

е) материјал за седницу.

ф) други подаци одређене са статутом или Пословником о раду.

43.4. Обавештење и материјали за седницу поштоваће Закон о језицима. Исто обавештење

биће јавно објављено.

43.5. Обавештење из 43.3 и 43.4 биће такође послато Министарству локалне самоуправе.

Члан 44.

Ванредне седнице Скупштине општине

44.1. Ванредну седницу Скупштине општине сазива председавајући или по писменом захтеву од најмање једне трећине укупног броја одборника Скупштине општине.

44.2. Право на сазивање ванредне седнице подразумева и право на одређивање дневног реда за сазвану седницу.

44.3. Све тачке предвиђене дневним редом ванредно сазване седницу, не могу се мењати на тој седници.

44.4. Ванредна седница Скупштине општине неће бити одржана уколико одборници Скупштине општине и јавност нису били писмено обавештени најмање три (3) радна дана пре датума састанка, као што се захтева Пословником о раду.

44.5. Исти процедурални услови који важе за редовне седнице важиће и за ванредне седнице Скупштине општине.

45.6. Горе предочени поступци нису применљиви за сазивање седница због ургентних случајева.

Члан 45.

Отворене седнице

45.1. Седнице Скупштине општине и свих њених комисија су отворене за јавност. Припадницима јавности је дозвољено да прате и учествују на седницама Скупштине општине на начин одређен Пословником о раду.

45.2. Обавештење о одржавању састанка Скупштине општине мора бити доступно јавности.

45.3. Скупштина општине или комисија може већином гласова одлучити да искључи јавност из целе или дела седнице по отварању исте:

а) уколико може да доведе до нереда или насиља;

б) ако угрожава откривање информација [и докумената] које су забрањене сходно Закону о приступу званичним документима;

ц) ако угрожава откривање личних или комерцијално осетљивих информација или;

д) ако угрожава откривање актуелних или предстојећихзаконских поступака.

45.4. У таквом случају Скупштина општине издаје обавештење по доношењу одлуке.

45.5 Скупштина општине може регулисати Статутом успостављање правила о процедурама за одржавање затворених седница.

Члан 46.

Кворум

46.1. Кворум за све седнице Скупштине општине и њених комисија је најмање једна половина свих одборника Скупштине општине или њених комисија.

46.2. Пре доношења било које одлуке кворум мора бити утврђен.

Члан 47.

Дневни ред

47.1. Дневни ред за састанак Скупштине општине одређује искључиво председавајући Скупштине општине у сагласности са градоначелником општине.

47.2. Одборник Скупштине општине може захтевати да се у дневни ред дода тачку у току редовне седнице Скупштине општине, уколико је тачка која се захтева да буде убачена у дневни ред од врло важног јавног значаја.

47.3. Такав захтев се одобрава или одбацује већином гласова.

47.4. Пословник о раду Скупштине општине предвидеће даље одредбе за припрему, усвајање и допуне дневног реда.

Члан 48.

Гласање

48.1. На свим седницама Скупштине општине и састанцима њених комисија, сваки одборник укључујући и председавајућег имаће један глас али ће председавајући имати додатан глас у случају једнаког броја гласова за или против предлога.

48.2. Осим ако се изричито није изричито предвиђено овим Законом, одлуке Скупштине општине или комисије биће усвојене од већине присутних одборника који гласају.

48.3. Уздржани гласови ће бити убележени са сврхом установљавања кворума, али неће имати улогу у резултату гласања.

Члан 49.

Записник

Записник се води на свим седницама Скупштине општине и њених комисија и одобраваће се на свакој народној седници у складу са законом о употреби језика.

Члан 50.

Распуштање нефункционалне Скупштине општине

50.1. Ако Скупштина општине не изврши своју мандатом поверену функцију према стандардима одређеним законом или постане нефункционална, и на тај начин угрожава остваривање основних права грађана, Министарство одговорна за локалну самоуправу извештава Општину о неизвршавању обавеза и захтева предузимање одговарајућих мера да би се обезбедио неометан рад онога што не функционише.

50.2. Општина се сматра нефункционалном ако:

а) не успе да изабере председавајућег тридесет (30) дана након конституисања;

б) не успе да усвоји свој статут у року од шездесет (60)дана од дана конституисања;

ц) не успе да усвоји буџет у времену предвиђеним законом; или

д) не успе да одржи седницу у периоду дужем од шест (6) месеци.

50.3. Министарство одговорна за локалну самоуправу обавестиће Центра власти о нефункционисања општине. Влада Косова може распустити нефункционалну Скупштину општине.

50.4. Нови избори ће се одржати за Скупштину општине у складу са законом о локалним изборима.

Члан 51.

Сталне комисије

51.1. Скупштине општина ће формирати и одржавати састанке Комисије за политику и финансије и Комисије за заједнице као сталне комисије.

51.2. Скупштина општине установљава друге комисије када сматра неопходним и потребним за извршавање својих одговорности.

51.3. Уколико није друкчије одређено овим закону, комисије ће се одсликавати састав Скупштине општине.

Члан 52.

Комисија за политику и финансије

52.1 Комисијом за политику и финансије председава председавајући Скупштине општине и њен састав ће одсликавати представљеност политичких ентитета у Скупштини општине.

52.2. Комисија за политику и финансије ће бити одговорна за разматрање свих правила, фискалних и финансисјких докумената, планова и иницијатива укључујући документе стратешког планирања, годишњег средњорочног оквира буџета, годишњег плана набавке, годишње уредбе о порезима, таксама и дажбинама, годишњег интерног радног плана ревизије, годишењг средњорочног буџета и било каквих промена буџета током фискалне године, а такође и извештаје од градоначелника и давати препоруке за деловање Скупштини општине.

Члан 53.

Комисија за заједнице

53.1. Чланство у комисији за заједнице ће имати одборници Скупштине општине и представници заједница.

Свака заједница која живи у општини ће бити заступљена с најмање једним представником у Комисији за заједнице. Представници заједница чиниће већину у комисији за заједнице.

53.2. Комисија за заједнице је одговорна за разматрање придржавања општинских власти применљивог права и разматрање општинских правила, пракси и активности како би се обезбедило да су права и интереси заједница у потпуности испоштована и препоручује Скупштини општине мере које сматра одговарајућим да би обезбедила спровођење одредаба везаних за потребу заједница да промовишу, изражавају, очувају и развијају њихове етничке, културне, верске идентитете, као и да обезбеде адекватну заштиту права заједница у општини.

Члан 54.

Заменик председавајућег за заједнице

54.1. У општинама где најмање десет посто (10%) популације припада заједницама које нису већинске у тим општинама, место председавајућег Скупштине општине за заједнице биће резервисано за представнике ових заједница.

54.2. Место заменика председавајућег скупштине општине за заједнице припашће кандидату невећинске заједнице који је добио највише гласова на отвореној листи кандидата за изборе Скупштине општине.

Члан 55.

Дужности заменика председавајућег скупштине општине за заједнице

55.1. Заменик председавајућег скупштине општине за заједнице ће промовисати дијалог између заједница и служиће као званична веза за бављење забринутостима и интересима не-већинских заједница на седницама Скупштине и њеног рада.

55.2. Заменик председавајућег скупштине општине за заједнице је одговоран за разматрање тврдњи заједница или њених чланова да прописи или одлуке Скупштине општине крше њихова Уставом загарантована права.

55.3. Заменик председавајућег скупштине општине за заједнице прослеђује таква питања Скупштини општине на поновно разматрање прописа или одлуке.

55.4 У случају да Скупштина општине одлучи да не размотри поново свој пропис или одлуку или ако заменик председавајућег скупштине општине за заједнице сматра да резултат после поновног разматрања још увек представља кршење Уставом загарантованих права, заменик председавајућег скупштине општине за заједнице може проследити питање директно Уставном суду, који одлучује да ли да прихвати случај наразматрање.

Период извештавања од 1.1.2019- 27.6.2019. године

Скупштина општине Звечан је конституисана 12.12.2017. године коју чине 19 одборника, од којих 13 чланова из редова Српске листе, 5 члана из редова ГИ за Наш Звечан и 1 из редова Самоопредељења.
Током периода извештавања, активности Скупштине општине су биле усмерене на извршавање задатака из надлежности Скупштине општине, утврђених Законом и Статутом општине Звечан.

У периоду извештавања Скупштина је имала 6 заседања: 5 редовних седница и једну свечану седницу.

Дневни ред седница се тицао безбедности у општини Звечан, изношење годишњег извештаја градоначелника и скупштине, Усвајање годишњег финансијског извештаја, разматрање окружнице буџета, усвајање средњорочног оквира.

СО Звечан је у сарадњи са ОЦД и међународним организацијама учествовала на следећим активностима:

1. **Обележавање међународног дана жена у Звечану**

Председавајућа СО Звечан била је модератор на панелу 14.03.2019. поводом обележавања Међународног дана жена, део пројекта „ Zvecan Young Women Academy “ који је подржан од стране УНМИК-а, а имплементира га локална организација цивилног друштва Санта Марија.

Порука женама са одржаног панела јесте да раде на себи и свом образовању, да буду солидарне и да подржавају једна другу, као и да буду активне, и у политици, и у другим облицима друштвеног живота. Да се чује њихов глас.

1. **Обележавање дана планете земље**

У оквиру пројекта који је подржан од стране УН Жена, Координациони механизам чији су чланови одборници СО Звечан из Звечана и НВО Актив организовали су акцију сађења борића са Основном школом Вук Караџић из Звечана. Подршку је такође дала Канцеларија УНМИК-а Општине Звечан.

Ученици који су присуствовали акцији поставили су поруке против породичног насиља и родно заснованог насиља. Овом акцијом је такође обележен Дан планете земље.

1. **Гостовање у радио емисији**

О механизмима одлучивања на локалном нивоу и о утицају грађана на њихово функционисање за програм Радио Косовске Митровице говоре одборници Рајко Јевтић, Ненад Радосављевић, Зорица Кељановић и председавајућа Скупштине Општине Звечан Биљана Јаредић. Ова емисија је део пројекта “Делуј локално да се твој глас чује” коју НВО “Радио Митровица Север” реализује у склопу “Регионалног програма локалне демократије на Западном Балкану” који финансира Европска унија, а спроводи Програм Уједињених нација за развој.

1. **Обука**

У организацији ДЕМОС-а и ХЕЛВЕТАС-а спроведен је дводневни тренинг на тему „ПОВЕЋАЊЕ УЧЕШЋА И ЗАСТУПЉЕНОСТИ ЖЕНА У ОПШТИНИ“. На овом тренингу поред основног циља „Подстицање општина да додатно побољшају њихов учинак у областима:

Демократско управљање;

Општинско управљање; и

Транспарентност и интегритет.“ Службеници и чланови скупштине упознати су шире са показатељима 8 и 9 (Ниво учешћа жена на јавним састанцима и ниво жена именованих на политичким положајима)

1. **Тренинг и тимбилдинг**

Одборници Скупштине општине заједно са радницим из извршне власти учествовали су у тродневном тимбилдингу у Требињу. Оваква врста активности доприноси бољем сагледавању проблема и њиховом ефективније решењу уз заједничко учествовање свих заинтересованих страна.

**Сарадња са грађанима**

СО Звечан и њени представници теже ка успостављању структурних канала комуникације са грађанима који ће омогућити допринос обе стране у постављању приоритета и циљева, пренос информација из заједница и да укажу на проблеме и изазове са којима се суочавају и прате спровођење локалних политика и процењују њихове исходе. Председавајућа СО Звечан одржала око 20 састанака са грађанима, упознајући се са њиховим проблемима и потребама. У блиској координацији са одборником СО Звечан, сеоским лидерима, одржана је јавна консултација са мештанима Кориља, који су представили проблем атмосферских падавина у насељу Кориље услед изградње новог насеља за социјално становање. На овом састанку присуствовала је и дирекција за Урбанизам.На састанку је било 5 жена и 2 мушкарца, директор департмана урбанизам и два радника, пројектант насеља за социјално становање, председавајућа Скупштине, један одборник и саветник градоначелника.

Састанци са грађанима који су одржани од стране председавајуће СО Звечан у периоду извештавања се тичу захтева грађана са решавање стамбеног питања, једнократне помоћи, вантелесне оплодње, запошљавања али и представљању проблема попут породичног насиља и многих других.

 **Састанак са представницима Светске Банке на Косову**

Председавајућа СО Звечан, заједно са тимом из кабинета градоначелника, је присуствовала састанку у организацији Светске банке који је имао за циљ представљање пројекта Светске банке на Косову који се потенцијално може спроводити на територији општине Звечан. Програм има за циљ да подстакне младе да ојачају своје капацитете,иницирају програме самозапошљавања, подршке постојећим бизнисима којима управљају млади али и ојачавање капацитета омладинских организација цивилног друштва на територији општине Звечан.

Пројекат Светске банке ће се финансирати преко централног нивоа власти, односно, Министарства администрације и локалне самоуправе. Фокусираће се на 3 нивоа

1. Запошљавање младих
2. Безбедност младих
3. Образовање
4. Слободно време младих

Очекиван период почетка имплементације пројекта је септембар 2019. Године након чега ће општина Звечан изразити формално интересовање за учешће у пројекту на позив Министарства администрације и локалне самоуправе.

Биљана Јаредић

27.06.2019. године

Звечан